সোহেল কায়সার
সোহেল কায়সার (উর্দু: سہیل قیصر‎‎; ১৯৬৫ - ১৪ আগস্ট ২০১৬) একজন পাকিস্তানি পেশাদার স্কোয়াশ খেলোয়াড় ছিলেন। সোহেল কায়সার ১৯৬৫ সালে জন্মগ্রহণ করেন এবং তিনি পাকিস্তানের লাহোরে থাকতেন। তিনি ১৯৮২ সালে বিশ্ব জুনিয়র চ্যাম্পিয়নশিপ এবং ১৯৮২ সালে ওয়েম্বলিতে ব্রিটিশ অনূর্ধ্ব-২৩ ওপেন জিতেছিলেন। আশির দশকের মাঝামাঝি তিনি একজন পূর্ণ পাকিস্তানি আন্তর্জাতিক হয়ে ওঠেন। এছাড়াও তিনি পাকিস্তান দলের অংশ ছিলেন যেটি ১৯৮৫ সালের পুরুষদের বিশ্ব টিম স্কোয়াশ চ্যাম্পিয়নশিপ জিতেছিল। ১৪ আগস্ট, ২০১৬ সালে ফুসফুসের ক্যান্সারে তিনি মারা যান।